Rozhodnutie Komisie
z 2. mája 2001,
ktorým sa mení a dopĺňa rozhodnutie 2001/304/ES o označovaní a používaní určitých živočíšnych výrobkov vo vzťahu k rozhodnutiu 2001/172/ES o určitých ochranných opatreniach so zreteľom na slintačku a krívačku v Spojenom kráľovstve
(oznámené pod číslom dokumentu C(2001) 1208)
(Text s významom pre EHP)
(2001/345/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatniteľných pri obchodovaní s určitými živými zvieratami a výrobkami v rámci spoločenstva s cieľom dobudovania vnútorného trhu [1], naposledy zmenenú a doplnenú smernicou 92/118/EHS [2], najmä na jej článok 10,
so zreteľom na smernicu Rady 89/662/EHS z 11. decembra 1989 o veterinárnych kontrolách pri obchodovaní v rámci spoločenstva s cieľom dobudovania vnútorného trhu [3], naposledy zmenenú a doplnenú smernicou 92/118/EHS, najmä na jej článok 9,
so zreteľom na smernicu Rady 64/433/EHS z 26. júna 1964 o zdravotných podmienkach výroby čerstvého mäsa a jeho uvádzania na trh [4], naposledy zmenenú a doplnenú smernicou 95/23/ES [5], najmä na jej článok 6 ods. 1 písm. f),
so zreteľom na smernicu Rady 77/99/EHS z 21. decembra 1976 o zdravotných otázkach, ktoré ovplyvňujú výrobu mäsových výrobkov a niektorých ďalších výrobkov živočíšneho pôvodu a ich uvádzanie na trh [6], naposledy zmenenú a doplnenú smernicou Rady 97/76/ES [7], najmä na druhú zarážku jej článku 3 časť A bod 7,
keďže:
(1) Na základe správ o vypuknutí slintačky a krívačky v Spojenom kráľovstve Komisia prijala rozhodnutie 2001/172/ES o určitých ochranných opatreniach so zreteľom na slintačku a krívačku v Spojenom kráľovstve [8], naposledy zmenené a doplnené rozhodnutím 2001/318/ES [9].
(2) Rozhodnutím 2001/172/ES sa s výnimkou mäsa získaného zo zvierat zabitých do 1. februára 2001 zakazuje expedícia čerstvého mäsa získaného z hovädzieho dobytka, oviec, kôz a ošípaných a ostatných párnokopytníkov pochádzajúcich z Veľkej Británie, ako aj mäsových výrobkov vyrobených z uvedeného mäsa, pokiaľ nebolo spracované určitým spôsobom.
(3) Komisia preto prijala rozhodnutie 2001/304/ES [10] o označovaní a používaní určitých živočíšnych výrobkov vo vzťahu k rozhodnutiu 2001/172/ES o určitých ochranných opatreniach so zreteľom na slintačku a krívačku v Spojenom kráľovstve.
(4) Požiadavky na výrobu mletého mäsa a mäsových prípravkov a ich uvádzanie na trh sú ustanovené v smernici Rady 94/65/ES [11].
(5) V záujme prehľadnosti sú potrebné menšie zmeny a doplnky.
(6) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Článok 1 rozhodnutia Komisie 2001/304/ES sa mení a dopĺňa takto:
1. V odseku 1 sa medzi slová "a" a "spracované" vkladá slovo "mäso".
2. Dopĺňa sa tento piaty a šiesty odsek:
"5. Odlišne od odseku 1 sa môže čerstvé mäso, ktoré nepochádza zo Spojeného kráľovstva a s ktorým sa manipuluje v súlade s článok 2 ods. 2 písm. c) rozhodnutia 2001/172/ES, označovať zdravotným označením ustanoveným v kapitole XI prílohy I k smernici 64/433/EHS a v kapitole III prílohy I k smernici 91/495/EHS a vyexpedovať z Veľkej Británie v súlade s ustanoveniami článku 2 ods. 3 rozhodnutia 2001/172/ES.
6. Čerstvé mäso uvedené v odsekoch 1 až 5 zahŕňa mleté mäso a mäsové prípravky v súlade so smernicou Rady 94/65/ES, ktorou sa stanovujú požiadavky na výrobu mletého mäsa a mäsových prípravkov a na ich uvádzanie na trh."
Článok 2
Toto rozhodnutie je adresované členským štátom.
V Bruseli 2. mája 2001